CELEX: E2008J0006
Language: hu
Date: 2009-05-13
Title: A Bíróság ítélete ( 2009. május 13. ) az E-6/08. számú, – EFTA Felügyeleti Hatóság kontra Norvég Királyság ügyben (Szerződő fél kötelezettségmulasztása – az épületek energiateljesítményéről szóló 2002/91/EK irányelv)

17.9.2009   
            
            
               HU
            
            
               Az Európai Unió Hivatalos Lapja
            
            
               C 224/19
            
         
      A BÍRÓSÁG ÍTÉLETE
   
   (2009. május 13.)
   az E-6/08. számú,
   EFTA Felügyeleti Hatóság kontra Norvég Királyság ügyben
   
      (Szerződő fél kötelezettségmulasztása – az épületek energiateljesítményéről szóló 2002/91/EK irányelv)
   
   2009/C 224/09
   Az E-6/08. számú, EFTA Felügyeleti Hatóság kontra Norvég Királyság ügyben – KÉRELEM annak kimondására, hogy mivel a Norvég Királyság előírt határidőn belül nem fogadta el az Európai Gazdasági Térségről szóló megállapodáshoz csatolt IV. melléklet 17. pontjában hivatkozott jogi aktus (az EGT-megállapodás 1. jegyzőkönyvével az EGT-megállapodáshoz igazított, az épületek energiateljesítményéről szóló, 2002. december 16-i 2002/91/EK európai parlamenti és tanácsi irányelv) 6–10. cikkének végrehajtásához szükséges intézkedéseket, vagy nem jelentette be azok elfogadását az EFTA Felügyeleti Hatóságnak, így nem teljesítette a hivatkozott jogi aktus 15. cikkének (1) bekezdésében és az EGT-megállapodás 7. cikkében foglalt kötelezettségeit – a Carl Baudenbacher elnökből, Henrik Bull bíróból és Thorgeir Örlygsson előadó-bíróból álló Bíróság 2009. május 13-án az alábbi ítéletet hozta:
   A Bíróság:
   
               1.
            
            
               Kimondja, hogy mivel a Norvég Királyság előírt határidőn belül nem fogadta el az épületek energiateljesítményéről szóló, 2002. december 16-i 2002/91/EK európai parlamenti és tanácsi irányelv 6–10. cikkének végrehajtásához szükséges intézkedéseket, így nem teljesítette a hivatkozott jogi aktus 15. cikkének (1) bekezdésében és az EGT-megállapodás 7. cikkében foglalt kötelezettségeit.
            
         
               2.
            
            
               Elrendeli, hogy eljárás valamennyi költségét a Norvég Királyság fedezze.